Document ID: /roh_data/filtered/fineweb-2-filterrobots_roh.jsonl.gz/9785

Cronica 100 onns Societad da musica da Vignogn
La fiasta da giubileum – 100 onns Societad da musica da Vignogn – previda il matg 2020 ha stuiu vegnir spustada muort il virus da corona. Per buca schar mitschar igl onn da giubileum senza sun e tun ha la Societad da musica da Vignogn tratg tut ils registers per publicar la historia da ses 100 onns. Ils 3 da december 2020 han ils responsabels saviu presentar la cronica alla publicitad. Il datum elegius per la presentaziun ha ina muntada historica. Gest avon 100 onns e sis meins, dalla fiasta da Sontgilcrest ils 3 da zercladur 1920, ha la cumpignia da mats da Vignogn priu l’iniziativa da fundar ina societad da musica. Sco els ein i avon per realisar quella visiun san ins leger ella cronica. Gie schizun il protocol da fundaziun ei d’anflar en quella resumaziun extendida.
Ils auturs dalla cronica, Robert Casanova e Serafin Derungs, ein s’engaschai duront decennis per la Societad da musica da Vignogn. Ord lur liunga experienza sco musicants, dirigent d’honur e president d‘honur han els saviu recaltgar nundumbreivlas reminescenzas. Denton han els buca tralaschau da sfegliar en archivs e gasettas per cumpletar quei document. Sin 140 paginas porscha la cronica ina resumaziun cronologica dalla historia dalla musica da Vignogn. Ella ei enrihida cun biaras fotografias e recensiuns ord diversas publicaziuns. Concerts cun teater han giu gronda tradiziun a Vignogn e vegnan documentai minuziusamein ella cronica.
Quella ediziun cuort avon Nadal ei forsa in present beinvegniu per tut ils amitgs, adherents, anteriuras musicantas e musicants dalla Societad da musica da Vignogn. Forsa selegrass bein l’in ni l’auter dad anflar la cronica sco regal da Nadal sut il pigniel.
Chronik 100 Jahre Musikgesellschaft Vignogn
Das Jubiläumsfest - 100 Jahre Musikgesellschaft Vignogn - welches im Mai 2020 geplant war, musste wegen dem Coronavirus verschoben werden. Um das Jahr nicht ohne Sang und Klang vorbeiziehen zu lassen, hat die Musikgesellschaft Vignogn alle Register gezogen um ihre hundertjährige Geschichte zu veröffentlichen. Am 3. Dezember 2020 konnten die Verantwortlichen die Chronik der Öffentlichkeit präsentieren. Das gewählte Datum hat eine historische Bedeutung. Genau vor 100 Jahren und sechs Monaten, am Fest von Fronleichnam am 3. Juni 1920, hat die Knabenschaft Vignogn die Iniziative ergriffen, eine Musikgesellschaft zu gründen. Wie sie vorgegangen sind, um diese Vision umzusetzen, kann man in der Chronik nachlesen. Ja sogar das Gründungsprotokoll ist in dieser umfangreichen Zusammenfassung zu finden.
Die Autoren der Chronik, Robert Casanova und Serafin Derungs, haben sich während Jahrzehnten für die Musikgesellschaft Vignogn eingesetzt. Aus ihrer langjährigen Erfahrung als Musikanten, Ehrendirigent und Ehrenpräsident konnten sie unzählige Ereignisse einbringen. Hingegen liessen sie es sich nicht nehmen, in Archiven und Zeitungen zu blättern, um dieses Dokument zu vervollständigen. Die Chronik bietet auf 140 Seiten eine chronologische Zusammenfassung der Geschichte der Musikgesellschaft Vignogn. Sie ist mit vielen Fotografien und Rezensionen aus diversen Publikationen bereichert. Konzerte mit Theater hatten eine grosse Tradition in Vignogn und werden ausführlich dokumentiert.
Diese Ausgabe ist für Freunde, Anhänger, ehemalige Musikantinnen und Musikanten der Musikgesellschaft Vignogn vielleicht ein wilkommenes Geschenk kurz vor Weihnachten. Vielleicht würde sich manch einer freuen, die Chronik als Geschenk unter dem Christbaum zu finden.
Empustaziun dalla cronica
La cronica da 100 onns Societad da musica da Vignogn san ins empustar per e-mail a <email-pii>, per telefon sut la numera 077 452 41 28 ni direct cun il formular d'annunzia giusut.
In exemplar cuosta CHF 25.- plus porto.
Bestellung der Chronik
Die Chronik 100 Jahre Musikgesellschaft Vignogn kann per E-mail an <email-pii>, telefonisch unter der Nummer 077 452 41 28 oder direkt mit dem untenstehenden Formular bestellt werden.
Ein Exemplar kostet CHF 25.- zuzüglich Porto.